# Almelo

Almelo és un municipi de la província d'Overĳssel, al centre-est dels Països Baixos. L'1 de gener de 2023 tenia 74.034 habitants repartits per una superfície de 69,41 km² (dels quals 2,14 km² corresponen a aigua). Limita al nord amb Twenterand i Tubbergen, a l'oest amb Wierden i al sud amb Hof van Twente i Borne. Està situat en la zona de Twente, pròxim als centres industrials d'Enschede i Hengelo, però també a les ciutats turístiques d'Ootmarsum, Delden i Markelo.

## Centres de població

Aadorp, Almelo, Mariaparochie i Bornerbroek.

## Economia

Disposa dels drets de ciutat des de 1394 i dintre dels límits de la ciutat es troba el castell dels Comtes d'Almelo. A la fi del segle xix va existir una important activitat de la indústria tèxtil, posteriorment ha estat rebent treballadors immigrants de diversos països com Turquia i Espanya cap al 1960. Disposa de la primera mesquita construïda als Països Baixos per la població d'immigrants turcs de la zona. No obstant això, a partir de 1970 el nombre d'indústries va disminuir i, per tant, les ofertes d'ocupació, com a conseqüència les antigues instal·lacions industrials s'han reconvertit en oficines i apartaments. En l'actualitat, Urenco Nederland disposa de gran quantitat de treballadors en la seva planta d'enriquiment d'urani per a reactors nuclears; pel mètode de centrifugadores de gas. Entre altres indústries importants es troben una fleca, una sucursal de Philips i en sector de serveis el tribunal regional.

## Administració

Des del 27 de setembre del 2016, l'alcalde del municipi és Arjen Gerritsen del VVD. Els 35 membres del consistori municipal són, des del 2022:
* Partit Popular per la Llibertat i la Democràcia, (VVD) 5 escons
* Lokaal Almelo Samen, 5 escons
* Crida Demòcrata Cristiana, (CDA) 5 escons
* Partit del Treball, (PvdA) 3 escons
* D66, 3 escons
* ChristenUnie, 2 escons
* Partit Popular per la Llibertat i la Democràcia, (PVV), 2 escons
* Partij Vrij Almelo, 2 escons
* SP, 2 escons
* Almelo Centraal, 1 escó
* GroenLinks, 1 escó
* Lijst Çete. 1 escó
* Fòrum per a la Democràcia, (FVD), 1 escó
* Leefbaar Almelo, 1 escó
* Democraten.Nu Almelo, 1 escó

## Persones il·lustres

* Azra Akin, Miss Món 2002
* Evert Willem Beth, filòsof.
* Kornelia Bouman, jugadora de tennis.
* Arnold Bruggink, jugador de futbol.
* Ilse DeLange, cantant pop.
* Herman Finkers, comediant.
* Bertus Freese, jugador de futbol.
* Hendrik Krüzen, jugador de futbol.
* Wubbo Ockels, físic i primer astronauta neerlandès.
* Berdien Stenberg, flautista.
* Kirsten Wild, ciclista.

## Agermanaments

* Preston, Regne Unit
* Iserlohn, Alemanya
* Edjmiatsín, Armènia

## Referències

* ↑ «Tabel: Kerncijfers wijken en buurten 2021» (en neerlandès). Centraal Bureau voor de Statistiek, 06-08-2021. [Consulta: 8 agost 2022].
* ↑ Hagens, H. Almelo, dorp-veste-stad (en neerlandès), 2007.
* ↑ «Nederlands oudste nieuwgebouwde Yunus Emre in Almelo is nu een museum» (en neerlandès). RTV Oost, 03-07-2023.
* ↑ «Benoeming burgemeester Almelo» (en neerlandès). Rijksoverheid, 26-08-2016. [Consulta: 19 setembre 2023].
* ↑ «All smiles as Preston celebrates 70 years of being twinned with Dutch city Almelo» (en anglès). Lancashire Evening Post, 05-04-2018. [Consulta: 19 setembre 2023].
* ↑ «Almelo - Niederlande (seit 1954)» (en alemany). Ajuntament d'Iserlohn. [Consulta: 19 setembre 2023].
* ↑ «Almelo heeft met Ejmiatsin in Armenië een nieuwe partnerstad, maar waarom dan toch?» (en neerlandès). Tubantia, 01-07-2021. [Consulta: 19 setembre 2023].

## Enllaços externs

* www.almelo.nl